O‘zbekiston Respublikasi Vazirlar Mahkamasining “Toshkent viloyatidagi qurilishi tugallanmagan obyekt negizida zamonaviy to‘qimachilik ishlab chiqarishini tashkil etish chora-tadbirlari to‘g‘risida” 2010-yil 18-noyabrdagi 252-son qaroriga o‘zgartiris

O‘zbekiston Respublikasi Prezidentining “O‘zbekiston Respublikasi va Koreya Respublikasi o‘rtasida ikki tomonlama hamkorlikni yanada mustahkamlash va kengaytirish bo‘yicha choralar to‘g‘risida” 2017-yil 27-noyabrdagi PQ-3406-son qaroriga muvofiq hamda “Textile Technologies Group” MChJ shaklidagi xorijiy korxona negizida to‘liq ishlab chiqarish sikliga ega bo‘lgan zamonaviy to‘qimachilik ishlab chiqarishini tashkil etish bo‘yicha investitsiya loyihasinining II bosqichi amalga oshirilishini ta’minlash maqsadida Vazirlar Mahkamasi qaror qiladi: 
 1. Vazirlar Mahkamasining “Toshkent viloyatidagi qurilishi tugallanmagan obyekt negizida zamonaviy to‘qimachilik ishlab chiqarishini tashkil etish chora-tadbirlari to‘g‘risida” 2010-yil 18-noyabrdagi 252-son qaroriga ilovaga muvofiq o‘zgartirishlar va qo‘shimcha kiritilsin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari N.S. Otajonov va “O‘zto‘qimachiliksanoat” uyushmasi raisi I.U. Xaydarov zimmasiga yuklansin.
 1. 2-bandda:
 a) uchinchi xatboshidagi “2013 — 2017-yillar” so‘zlari “2013 — 2019-yillar” so‘zlari bilan almashtirilsin; 
 b) beshinchi xatboshidagi “7,5 mln kv.metr trikotaj gazlamalar va 5,0 mln dona tayyor tikuvchilik buyumlari” so‘zlari “tayyor trikotaj buyumlar uchun kamida 1000 tonna ip-gazlama kalavasini qayta ishlash” so‘zlari bilan almashtirilsin;
 v) oltinchi xatboshidagi “80” raqami “50” raqami bilan almashtirilsin.
 2. 3-bandning ikkinchi xatboshiga “kiritilgan uskunani tasarruf etish huquqini bergan holda” so‘zlari qo‘shilsin.